Miss Universe 1984

Ang **Miss Universe 1984** ay ang ika-33 edisyon ng Miss Universe pageant, na ginanap sa James L. Knight Convention Center, Miami, Florida, Estados Unidos noong 9 Hulyo 1984.

Pagkatapos ng kompetisyon, kinoronahan ni Lorraine Downes ng Nuweba Selandiya si Yvonne Ryding ng Suwesya bilang Miss Universe 1984. Ito ang ikatlong tagumpay ng Suwesya sa kasaysayan ng kompetisyon. Nagtapos bilang first runner-up si Letitia Snyman ng Timog Aprika, habang nagtapos bilang second runner-up si Carmen María Montiel ng Beneswela.

Mga kandidata mula sa 81 bansa at teritoryo ang lumahok sa kompetisyong ito. Pinangunahan ni Bob Barker ang kompetisyon, samantalang si Joan Van Ark ang nagbigay ng komentaryo sa buong kompetisyon. Nagtanghal sina Tom Jones at ang Miami Sound Machine sa edisyong ito. Ito rin ang huling edisyon ng Miss Universe sa ilalim ng pamumuno ni Harold Glasser.

## Kasaysayan 
thumb|250x250px|James L. Knight Convention Center, ang lokasyon ng Miss Universe 1984

### Lokasyon at petsa ng kompetisyon 
Noong 22 Setyembre 1983, inanunsyo ng Punong Ministro ng Taylandiya na si Prem Tinsulanonda na sumasang-ayon ito na dalhin ang Miss Universe sa Taylandiya upang isulong ang reputasyon ng bansa at kumita ng *foreign exchange*. Bagama't hindi nagpatuloy ang negosasyon, idinaos kalaunan ang Miss Universe *pageant* sa Bangkok makalipas ang walong taon.

Noong 13 Marso 1984, inanunsyo ang desisyon na gaganapin sa Calgary, Alberta, Kanada ang kompetisyon. Pagkatapos ng pag-anunsyo, lumitaw sa mga sumunod araw ang mga isyu sa pagpopondo noong hindi pinayagan ng konseho ng lungsod ang *tourist bureau* na maglaan ng permanenteng pondo para sa *pageant*. Umabot sa isang kasunduan ang konseho ng lungsod at ang *tourist bureau* kung saan maaari nilang gamitin ang mga pondo mula sa lungsod ngunit kailangan itong bayaran muli. Gayunpman, noong 26 Abril, inanunsyo ng pangalawang pangulo ng *Calgary Tourist and Convention bureau* na si John Klassen na hindi na magpapatuloy sa Calgary ang *pageant* matapos tanggihan ng pangulo ng Miss Universe na si Harold Glasser ang pinal na alok ng *bureau*. Inanunsyo noong 12 Mayo 1984 na ang lungsod ng Miami ang bagong lokasyon kung saan gaganapin ang Miss Universe.

### Pagpili ng mga kalahok 
Ang mga kalahok mula sa 81 mga bansa at teritoryo ay napili upang lumahok sa kompetisyon. Isang kandidata ang nailuklok matapos ang pag-urong ng orihinal na kalahok.

Iniluklok si Zsa Zsa Melodias bilang kinatawan ng Tsipre sa kompetisyon matapos bumitaw si *Miss Cyprus 1984* Chrýso Christodoúlou dahil sa hindi isiniwalat na dahilan.

Bumalik ang mga bansang Barbados, Luksemburgo, Polonya, Yugoslavia, at Zaire sa edisyong ito. Huling sumali noong 1959 ang Polonya, noong 1972 ang Zaire, noong 1976 ang Luksemburgo, noong 1977 ang Yugoslavia at noong 1979 ang Barbados. Hindi sumali ang mga bansang Bahamas, Indonesya, Sri Lanka, at Transkei sa edisyong ito. Hindi sumali si Pamela Lois Parker ng Bahamas matapos i-boykot ng *Miss Bahamas Committee* ang *pageant* dahil sa paglahok ng Timog Aprika. Hindi sumali si Nilmini Iddamalgoda ng Sri Lanka dahil nagkaroon ito ng depresyon at pangungulila sa kanyang bayan. Hindi sumali ang kandidata ng Transkei dahil nabigo itong makakuha ng passport.

Muntik nang hindi makasali sina Joanna Karska ng Polonya at Kresinja Borojevic nang ianunsyo ng mga *city commissioner* ng Miami na hindi nila papayagan ang mga kandidata mula sa mga bansang komunista upang lumahok sa Miss Universe. Gayunpaman, pinakausapan ni Glasser ang mga ito na payagan pa rin ang mga kandidatang mula sa mga bansang komunista na sumali sa kompetisyon.

## Mga resulta 
### Mga pagkakalagay 
#### Mga iskor sa kompetisyon 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Simula sa edisyong ito, mula sa 12 ng mga nakalipas na taon, 10 mga *semi-finalist* lang ang napili sa pamamagitan ng paunang kompetisyon at ang mga *closed-door interview*. Kumalahok sa *swimsuit competition* at *evening gown competition* ang 10 mga *semi-finalist,* at kalaunan ay napili ang limang pinalista na sumabak sa *question and answer round.*

### Komite sa pagpili 
* Constance Towers – Amerikanang aktres
* Johnny Yune – Koreano-Amerikanong aktor
* Carolina Herrera – Taga-disenyong Benesolana
* William Haber
* Karen Baldwin – Miss Universe 1982 mula sa Kanada
* Ronny Cox – Amerikanong aktor
* Lucía Méndez – Mehikanang aktres
* Marcus Allen – manlalaro sa NFL
* Linda Christian – Mehikanang aktres
* Harry Guardino – Amerikanong aktor
* Maria Tallchief – Amerikanang *ballerina*
* Alan Thicke – Amerikanong mangaawit at *television host*

## Mga kandidata 
81 kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* 

Kategorya:1984